open-index/open-wikipedia-markdown huggingface dataset:
Partai Sosialis Indonesia

**Partai Sosialis Indonesia** (**PSI**) ialah sebuah bekas parti politik di Indonesia yang berhaluan kiri dan menyokong Sosialisme. 

## Sejarah
Partai Sosialis Indonesia (PSI) dibentuk oleh Sutan Syahrir pada 12 Februari 1948 selepas meninggalkan Parti Sosialis (PS) kerana berselisih dengan Amir Sjarifuddin. Parti Sosialis merupakan suatu gabungan antara dua buah parti sosialis, iaitu Parti Sosialis yang diketuai Amir Sjarifuddin, dan Parti Rakyat Sosialis (PARAS) yang diasaskan oleh Sutan Syahrir; dengan kata yang lain, Parti Rakyat Sosialis telah diserap ke dalam Parti Sosialis.

PSI berdasarkan faham sosialis bersandar pada ajaran Marx-Engels menuju masyarakat sosialis yang berdasarkan kerakyatan. PSI menentang kediktatoran proletariat yang diamalkan di Kesatuan Soviet dan negara-negara sosialis yang lain. Sosialisme kerakyatan yang dimaksudkan oleh PSI adalah sosialisme yang menjunjung tinggi perikemanusiaan, dengan mengakui dan menjunjung persamaan setiap manusia. 

Pada Ogos 1960, PSI bersama Parti Majlis Syura Muslimin Indonesia (Masyumi) dibubarkan oleh Presiden Sukarno kerana dianggap menghalang gagasannya untuk menyatukan para penyokong nasionalisme, agama, dan komunisme dalam doktrin Nasakom.

## Kerusi di dalam parlimen
* DPRS: 14 kerusi
* DPR (hasil Pilihan Raya Umum 1955): 5 kerusi

## Tokoh-tokoh
* Sutan Syahrir yang pernah menjadi Perdana Menteri 
* Lintong Mulia Sitorus yang pernah menjadi Sekretaris Jendral PSI
* Sudjatmoko
* Subadio Sastrosatomo
* Sutan Takdir Alisyahbana sasterawan pelopor "Pujangga Baru"
* Mochtar Lubis, ketua akhbar *Indonesia Raya* 
* Rosihan Anwar, ketua akhbar *Pedoman*
* Prof. Dr. Sumitro Djojohadikusumo 
* Siauw Giok Tjhan
* Prof. Sarbini Somawinata
Harimau dahan Sunda

**Harimau dahan** **Sunda** (***Neofelis diardi***) ialah sejenis kucing liar bersaiz sederhana yang boleh ditemui di Borneo dan Sumatera. Ia dinamakan sedemikian oleh Tabung Hidupan Liar Sedunia (WWF) pada 14 Mac 2007. Walaupun kewujudannya telah diketahui oleh ahli sains sejak awal abad ke-19, ia cuma diangkat menjadi spesies baru pada 2006, setelah lama dipercayai merupakan subspesies harimau dahan tanah besar (*Neofelis nebulosa*). WWF memetik kata-kata Dr. Stephen O'Brien dari Institut Barah Kebangsaan A.S. yang berbunyi, "Keputusan penyelidikan genetik dengan jelas menunjukkan bahawa harimau dahausSunda dipertimbangkan sebagai spesies berasingan".

Pada tahun 2008, IUCN telah mengelaskan spesies ini sebagai spesies terjejas, dengan jumlah populasi berkesan dianggarkan kurang daripada 10,000 individu matang, dan dalam pola semakin berkurang.

## Ciri-ciri
Harimau dahan Sunda merupakan kucing terbesar di Borneo, dan berbadan pendek-gempal, seberat kira-kira . Gigi taringnya  panjang, yang perbandingan dengan panjang tengkoraknya adalah lebih panjang berbanding kucing-kucing ekstan lain. Ekornya boleh tumbuh sama panjang dengan badannya, menambahkan lagi keseimbangannya.

Bulunya bercorak tompok-tompok dengan hujung yang gelap, berbentuk seakan-akan awan. Walaupun kewujudannya telah diketahui oleh ahli-ahli sains sejak seawal abad ke-19, namun ia hanya baru dikenal pasti sebagai spesies sendiri pada tahun 2006, sebelumnya dianggap sebagai subspesies harimau dahan (*Neofelis nebulosa*).

## Rujukan
Pembela Tanah Air

**Pembela Tanah Air**  **(PETA)** ialah sebuah pasukan tentera yang dibentuk oleh Jepun  semasa pendudukannya di Indonesia. PETA dibentuk pada 3 Oktober 1943 berdasarkan perisytiharan *Osamu Seirei No 44*  yang diumumkan oleh Leftenan Jeneral Kumakichi Harada, panglima Tentera Keenambelas,  sebagai sebuah pasukan tentera sukarelawan. Pasukan PETA berpusat di kompleks tentera Bogor yang diberi nama bahasa Jawa, Bo-ei Giyûgun Kanbu Resentai.

Pembentukan PETA dianggap berasal daripada surat Raden Gatot Mangkupradja kepada *Gunseikan* (ketua pemerintahan tentera Jepun) pada bulan September 1943 yang antara lain memohon agar bangsa Indonesia diperkenankan membantu pemerintahan Jepun di medan perang. Terdapat pendapat bahawa hal ini merupakan strategi Jepun untuk membangkitkan semangat patriotisme dengan memberikan tanggapan bahawa gagasan pembentukan PETA sebenarnya berasal daripada kalangan pemimpin Indonesia sendiri.

Pada 14 Februari 1945, pasukan PETA di Blitar di bawah pimpinan Supriadi melakukan pemberontakan yang dikenali sebagai "Pemberontakan PETA Blitar". Pemberontakan ini mengakibatkan PETA di Blitar dibubarkan dan memanfaatkan para pribumi yang tidak terlibat dalam pemberontakan tersebut, baik daripada pasukan PETA sendiri mahupun daripada pasukan Heiho. Supriadi, ketua pasukan pemberontak, hilang dalam peristiwa ini.

## Pembubaran
Pada tanggal 18 Ogos 1945, sehari setelah Proklamasi Kemerdekaan Republik Indonesia disiarkan,  Jepun mengeluarkan perintah kepada para *[[daidan]]* batalion PETA untuk menyerah diri serta menyerahkan senjata mereka membubarkan pasukan-pasukan PETA. Hal ini disokongSukarno yang baru saja dilantik sebagai Presiden Republik Indonesia di mana beliau melihat ia sebagai peluang merombak pasukan ini menjadi suatu pasukan entara nasional berikutan tuduhan blok Sekutu bahawa Indonesia yang baru lahir hasil campur tangan Empayar Jepun..Sehari kemudian, Leftenan Jeneral Nagano Yuichiro, panglima terakhir Tentera Keenambelas di Jawa,  menyampaikan ucapan perpisahan.

Sumbangan dan peranan tentera PETA dalam perjuangan melawan penjajahan Jepun agak  besar. Demikian juga peranan bekas tentera PETA dalam kemerdekaan Indonesia. Antara tokoh-tokoh yang terlibat dalam PETA ialah bekas presiden Suharto dan Jeneral Besar Soedirman. Bekas Tentera PETA kemudian menjadi sebahagian yang penting dalam pembentukan Tentera Nasional Indonesia (TNI) selepas pembentukan-pembentukan Badan Keamanan Rakyat (BKR), Tentera Keamanan Rakyat (TKR), Tentera Keselamatan Rakyat, dan Tentera Republik Indonesia (TRI). Untuk memperingati perjuangan Tentera PETA, sebuah tugu peringatan PETA di Bogor telah dirasmikan pada 18 Disember 1995.

## Rujukan

* Ensiklopedia Nasional Indonesia (ed. 1989)
Raden

**Raden** (bahasa Jawa: ꦫꦢꦺꦤ꧀) ialah gelaran kebangsawanan dalam kebudayaan Jawa dan Sunda. Gelar umum bagi para bangsawan Jawa ini dahulunya berarti pemangku negeri yang telah mencapai keluhuran rohani dan kemuliaan akhlak; bahkan juga telah mencapai “ketajaman perasaan” dan kelembutan hati nurani. Gelar ini juga dahulunya menunjuk kepada kewajiban para pemangku negeri, yakni para bangsawan atau pangeran di tanah Jawa. 

Gelar ini juga sejak abad ke-14 misalnya dipakai di Kalimantan (Kerajaan Negara Daha) dan masih dipakai pada sebahagian keraton misalnya Kesultanan Sambas. Dalam menulis nama orang, "Raden" biasa disingkat "R."

## Asal kata
Kata "raden" berasal dari kata *rahadian* atau **roh**-**adi**-**an**: "roh" ꦫꦺꦴꦃ iaitu nyawa atau suksma dan *adi* ꦄꦢꦶ bererti besar, luhur, mulia. Kata raden ini juga setara dengan *radin* ꦫꦢꦶꦤ꧀ "rasa", "perasaan". Kata raden juga mengacu pada kata *radya* ꦫꦢꦾ yang berarti "negara", "keraton", atau "pemangku negeri".

## Lihat juga

*
* Gelaran kebangsawanan Jawa

**Gelaran keturunan Bangsawan Jawa**

* '''Raden Mas''': Gelaran lelaki keturunan kedua hingga ketujuh anak lelaki Raja Jawa dan anak lelaki Raden Mas sampai tujuh keturunan.
* **Raden Ajeng**: Gelaran perempuan  keturunan kedua hingga ketujuh anak perempuan Raja Jawa dan anak perempuan Raden Mas sampai tujuh keturunan yang belum berkahwin.
* **Raden Ayu**: Gelaran perempuan keturunan kedua hingga ketujuh anak perempuan Raja Jawa dan anak perempuan Raden Mas sampai tujuh keturunan yang sudah berkahwin.
* **Raden Bagus**: Gelaran lelaki yang masih keturunan Bangsawan Jawa yang belum berkahwin.
* **Raden**: Gelaran lelaki yang masih keturunan Bangsawan Jawa yang sudah berkahwin, dan Gelaran ini digunakan untuk lelaki dan perempuan yang masih keturunan bangsawan Jawa yang sudah berkahwin dan belum berkahwin di luar tanah Jawa contoh di Malaysia, Brunei, Selatan Thailand. 
* **Raden Roro** / **Raden Rara**: Gelaran perempuan yang masih keturunan Bangsawan Jawa yang belum berkahwin.
* **Raden Nganten**: Gelaran perempuan yang masih keturunan Bangsawan Jawa yang sudah berkahwin.
***Mas**: Gelaran ini digunakan untuk lelaki dan perempuan yang masih keturunan Bangsawan Jawa yang sudah berkahwin dan belum berkahwin dari keturunan sebelah ibu yang ibu bergelar Raden dan bapanya orang biasa anak lelaki dan perempuannya bergelar Mas dan keturunan seterusnya bergelar Mas digunakan di luar tanah Jawa contoh di Malaysia, Brunei, Selatan Thailand.
*
*
*
*
*

## Rujukan
Spektroskopi inframerah

**Spektroskopi inframerah** merupakan satu jenis spektroskopi yang berkait rapat dengan lingkungan inframerah dalam spektrum elektromagnet. Ia meliputi pelbagai jenis teknik, yang paling biasa adalah dalam bentuk spektroskopi penyerapan. Seperti semua teknik spektroskopi lain, ia boleh digunakan untuk mengenalpasti suatu sebatian dan menyiasat kandungan sesuatu sampel.
Heiho

**Heiho** () ialah pasukan tentera bangsa Indonesia yang dibentuk oleh tentera pendudukan Jepun di Indonesia semasa Perang Dunia II. Pasukan ini dibentuk berdasarkan perintah Bahagian Angkatan Darat Markas Besar Umum Kemaharajaan Jepun pada 2 September 1942 dan mula merekrut anggota pada 22 April 1943.

Heiho pada awalnya bertujuan untuk membantu pekerjaan tentera empayar Jepun seperti membina kubu-kubu dan parit-parit pertahanan, serta menjaga pertahanan, antara lain. Dalam perkembangannya, seiring semakin sengitnya pertempuran, Heiho dipersenjatai dan dilatih untuk diterjunkan di medan perang, bahkan hingga ke Morotai dan Burma.

Menjelang akhir pendudukan Jepun di Indonesia, jumlah askar Heiho dihitung mencapai 42,000 orang, dengan melebihi setengahnya tertumpu di pulau Jawa. Badan ini dibubarkan Panitia Persiapan Kemerdekaan Indonesia selepas Jepun menyerah kepada Belanda dan sebahagian anggotanya dialihkan menjadi anggota Badan Keamanan Rakyat (BKR).

## Rujukan
* Ensiklopedia Nasional Indonesia (ed. 1989)
Panitia Persiapan Kemerdekaan Indonesia

yang diketuai oleh Sukarno dibentuk oleh Jepun pada 7 Ogos 1945 apabila Badan Penyelidik Usaha-usaha Persiapan Kemerdekaan Indonesia (BPUPKI) dibubarkan kerana tidak berupaya mengadakan pengisytiharan kemerdekaan dalam tempoh yang singkat.

## Persidangan
Pada 9 Ogos 1945, Sukarno, Mohammad Hatta, dan Radjiman Wedyodiningrat, selaku pimpinan PPKI yang baru, dijemput ke Dalat untuk bertemu dengan Marsyal Terauchi. Selepas pertemuan tersebut, PPKI tidak dapat bertugas kerana para pemuda mendesak agar pengisytiharan kemerdekaan tidak dilakukan atas nama PPKI yang dianggap sebagai alat Jepun. Selain itu, rancangan perhimpunan pada 16 Ogos 1945 tidak dapat dilaksanakan kerana terjadi peristiwa Rengasdengklok.

Selepas pengisytiharan kemerdekaan pada 18 Ogos 1945, PPKI memutuskan antara lain:
# pengesahan Undang-Undang Dasar (UUD)
# pelantikan Sukarno sebagai Presiden dan Mohammad Hatta sebagai Timbalan Presiden Republik Indonesia
# pembentukan Jawatankuasa Negara untuk membantu tugas presiden sebelum Dewan Perwakilan Rakyat (DPR) dan Majlis Musyawarah Rakyat (MPR) dibentuk.

Berkaitan dengan Undang-Undang Dasar, terdapat perubahan daripada bahan yang dihasilkan oleh BPUPKI, antaranya:
# Kata *Muqaddimah* digantikan dengan kata *Pembukaan*.
# Frasa *Ketuhanan, dengan menjalankan [[syariat Islam]] bagi pemeluk-pemeluknya* di dalam Piagam Jakarta digantikan dengan *Ketuhanan yang Maha Esa*.
# Kata-kata *... dan beragama Islam* pada pasal 6:1 yang berbunyi *Presiden ialah orang Indonesia Asli dan beragama Islam* dicoret.
# Sejalan dengan cadangan kedua, maka fasal 29 pun berubah.

## Keahlian
Pada awalnya, PPKI terdiri daripada 21 orang, iaitu:
* 12 orang dari Jawa
* 3 orang dari Sumatera
* 2 orang dari Sulawesi
* 1 orang dari Kalimantan
* 1 orang dari Nusa Tenggara
* 1 orang dari Maluku,
*1 orang daripada golongan Tionghoa). 

Susunan awal keahlian PPKI adalah seperti yang berikut berikut:
# Sukarno (Ketua)    
# Mohammad Hatta (Timbalan Ketua)  
# Prof. Dr. Soepomo (Anggota)  
# Radjiman Wedyodiningrat (Anggota) 
# R. P. Soeroso (Anggota) 
# Soetardjo Kartohadikoesoemo (Anggota)   
# Kiai Abdoel Wachid Hasjim (Anggota)  
# Ki Bagus Hadikusumo (Anggota)   
# Otto Iskandardinata (Anggota)  
# Abdoel Kadir (Anggota)
# Pangeran Soerjohamidjojo (Anggota)  
# Pangeran Poerbojo (Anggota)   
# Dr. Mohammad Amir (Anggota)  
# Mr. Abdul Abbas (Anggota) 
# Mr. Mohammad Hasan (Anggota)  
# Dr. GSSJ Ratulangi (Anggota)   
# Andi Pangerang (Anggota)  
# A.H. Hamidan (Anggota)  
# I. Goesti Ketoet Poedja (Anggota)   
# Johannes Latuharhary (Anggota)    
# Yap Tjwan Bing (Anggota)

Selanjutnya tanpa pengetahuan Jepun, keahlian bertambah 6 dengan pemasukan:
# Achmad Soebardjo (Anggota)
# Sajoeti Melik (Anggota)
# Ki Hadjar Dewantara (Anggota)
# R.A.A. Wiranatakoesoema (Anggota)
# Kasman Singodimedjo (Anggota)
# Iwa Koesoemasoemantri (Anggota)

## Pautan luar
*Panitia Persiapan Kemerdekaan Indonesia 
* Sejarah Perjuangan Indonesia
Jacqueline

**Jacqueline** (/ʒaklin/) ialah nama perempuan pertama yang diberi, datang dari Perancis. Jacques berasal dari 'Jacob', yang diasalkan dari makna Hebrew 'may God protect' atau, kerana kepada tindakan Jacob dalam mengingati Esau, seperti rekodkan di dalam Testament Lama, 'pengingati'.

Jacqueline mempunyai variasi di perkataan dan ejaan yang digunakan, seperti: Jacquelyn, Jaclyn, Jacklyn, Jacqlyn, Jacquelin dan Jacklin. Diminutif untuk Jacqueline ialah Jackie, juga mempunyai variasi, termasuklah Jacqui, Jacque, Jack, Jacq, Jacquie, Jaci, Jaki, Jacki, Jaqui, Jacky, Jackee dan Jay.

Ia ialah satu daripada namanya yang berkenal dalam banyak negara seperti Malaysia, Perancis, Britain, dan Amerika Syarikat, sekarang.

Jacqueline boleh merujuk kepada:

## Politik

* Jacqueline Kennedy Onassis, isteri Presiden A.S., John F. Kennedy.

## Lihat juga

*Jackie
*Jaclyn
*

## Pautan luar
* Maksud Jacqueline
Sony Dwi Kuncoro

**Sony Dwi Kuncoro** (lahir 7 Julai 1984, Surabaya, Jawa Timur, Indonesia) merupakan pemain badminton perseorangan lelaki dari Indonesia. Beliau kini ialah pemain no.1 badminton Indonesia.

## Kehidupan peribadi
Ketika Sony masih muda, Sony menyertai kelab badminton Suryanaga Surabaya. Ibu bapanya ialah **Moch. Sumadji** (ayah) dan **Asmiati** (ibu). Hobi Sony ialah mengubahsuai kereta dan bersiar-siar atau melancong. Secara umumnya, banyak pihak yang memanggilnya **Sony**, tetapi juga boleh disebut sebagai **Soni**.

## Karier
### Kejohanan utama

### Sukan Olimpik 2004
Kuncoro beraksi di Sukan Olimpik 2004 dalam acara perseorangan lelaki, menumpaskan M. Roslin Hashim dari Malaysia dan Jim Ronny Andersen dari Norway pada dua pusingan awal. Pada pusingan suku akhir, Kuncoro menewaskan Park Tae-sang dari Korea Selatan 15-13, 15-4.  Kuncoro layak ke peringkat separuh akhir, yang mana beliau kalah kepada Shon Seung-mo dari Korea Selatan 15-6, 9-15, 15-9. Beliau bermain dalam perlawanan penentuan pingat gangsa, beliau menewaskan Boonsak Ponsana dari Thailand dengan mata kemenangan 15-11, 17-16 untuk meraih pingat gangsa.

### Kejohanan Dunia IBF 2007
Beliau muncul sebagai naib juara Kejohanan Dunia IBF 2007 selepas kalah kepada Lin Dan *straight sets* dengan pungutan mata 11-21 dan 20-22 di Stadium Putra, Bukit Jalil, Malaysia.

### Kemenangan lain
Pada 23 September 2007, Sony merangkul kejuaraan Terbuka Chinese Taipei selepas menumbangkan Taufik Hidayat pada pusingan akhir, 18-21, 21-6, 21-13. 

## Penyertaan bagi Pasukan Indonesia
* 3 penyertaan Piala Sudirman (2003, 2005, 2007)
* 2 penyertaan Piala Thomas (2004, 2006)

## Rujukan

## Pautan luar

*Profil Pemain BWF
*Republika Online - Profil Sony Dwi Kuncoro 
*Sony Dwi Kuncoro Harapan Baru Tunggal Pria Indonesia
Ki Bagoes Hadikoesoemo

**Ki Bagoes Hadikoesoemo** atau **Ki Bagus Hadikusumo** (24 November 1890 - 1954) ialah Ketua Muhammadiyah selama 11 tahun (1942-1953) serta salah satu ahli Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI). Disebabkan ini, beliau telah dilantik oleh Kerajaan Republik Indonesia sebagai salah satu Pahlawan Perintis Kemerdekaan Negara Indonesia.

## Biografi ringkas
Dilahirkan di kampung Kauman Yogyakarta dengan nama R. Hidayat, Ki Bagus merupakan anak lelaki ketiga antara lima orang anak Raden Kaji Lurah Hasyim, seorang kakitangan di pejabat agama Islam di Kraton Yogyakarta. 

Ki Bagus mendapat pendidikan sekolah awam (kini SD) dan pendidikan agama di sebuah sekolah agama berasrama tradisional di Wonokromo Yogyakarta. Selanjutnya, beliau pernah menjadi Ketua Majlis Tabligh (1922), Ketua Majlis Tarjih, anggota Suruhanjaya MPM Hoofdbestuur Muhammadijah (1926), dan Ketua PP Muhammadiyah (1942-1953). 

Semasa menjadi pemimpin Muhammadiyah, Ki Bagus terlibat dalam Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI). Beliau memainkan peranan yang utama dalam perumusan Muqadimah UUD 1945, dengan memberikan konsep ketuhanan, kemanusiaan, keberadaban, dan keadilan. Pokok-pokok fikiran tersebut diterima oleh semua anggota PPKI.

Ki Bagus aktif menulis karya. Antara lain, karya-karyanya termasuk: *Islam Sebagai Dasar Negara*, *Achlaq Pemimpin*, *Risalah Katresnan Djati* (1935), *Pustaka Hadi* (1936), *Pustaka Islam* (1940), *Pustaka Ichsan* (1941), dan *Pustaka Iman* (1954). 

Ki Bagus menjadi Ketua Muhammadiyah selama 11 tahun (1942-1953) dan meninggal dunia pada usia 64 tahun. Kerajaan Republik Indonesia telah melantiknya sebagai Pahlawan Perintis Kemerdekaan Nasional Indonesia.

## Pautan luar
*  Biografi Ki Bagus Hadikusumo
Semboyan

**Semboyan** ([sĕm.bo.yan]; ) –  **siren**,  **sirene** – ialah alat yang menghasilkan hingar melantang kuat untuk mengisyaratkan sebarang pendengar di sekelilingnya dalam suatu jarak menjauh terhadap ancaman berbahaya yang boleh dielakkan ataupun untuk memaklumkan suatu kecemasan.

Ia boleh dipasangkan secara berdiri sendiri mahupun sebagai kelengkapan pada kenderaan yang khusus seperti pada ambulans, lori bomba dan kereta polis.

## Jenis
### Pneumatik
Semboyan ini berupa suatu aerofon terdiri daripada suatu cakera berlubang (*siren disk*) yang dialurkan udara secara terputus-putus lalu memampatkan tekanan udara menggetarkan cakera menghasilkan bunyi. Semboyan jenis ini memakan tenaga yang banyak.

### Elektronik
Semboyan ini menjanakan bunyi melalui suatu litar elektronik dihubungkan pengayun, pemodulasi dan penguat diisyaratkan kepada pembesar suara.

## Lihat juga
* Penggera
* Klakson
* Sistem amaran
Rudi Hartono

**Rudi Hartono Kurniawan** (Hanzi: 梁海量, Nio Hap Liang; terjemahan fonetik nama Indonesianya ke bahasa Tionghoa: 哈托诺 Hatuonuo;lahir di Surabaya, Jawa Timur 18 Ogos 1949) merupakan pemain perseorangan badminton Indonesia. Beliau beragama Kristian Protestan dan berketinggian 175 cm. Rudi berkahwin dengan Jane Anwar pada 28 Ogos 1976 serta memiliki 2 orang anak yang bernama **Christoper** dan **Christine**. Beliau adalah anak ke-3 dan memiliki ayah yang bernama **Zulkarnaen Kurniawan** serta memiliki kakak kandung yang bernama Freddy Harsono dan Diana Veronica juga pemain badminton walaupun baru pada tingkat daerah. Adik-adik beliau bernama Jeanne Utami, Eliza Laksmi Dewi, Ferry Harianto, Tjosi Hartanto, dan Hauwtje Hariadi. Beberapa adik beliau pun ada yang menjadi pemain di peringkat daerah. Beliau terkenal kerana pencapaiannya yang menakjubkan dan menjadi rekod tersendiri sampai masa ini dengan menjuarai Kejohanan Badminton Terbuka Seluruh England sebanyak 8 kali dan 7 kali diantaranya berturut-turut pada era 1960-an dan 1970-an serta menghantarkan pasukan kebangsaan badminton Indonesia juara Piala Thomas sebanyak 4 kali.Atas pencapaian itu, nama lelaki yang suka berdoa saat bertanding ini diabadikan dalam Guinness Book of World Records pada tahun 1982.

## Pendidikan
*SMA
*Sarjana Muda, Fakulti Ekonomi Universiti Trisakti Jakarta

## Pencapaian
*Juara perseorangan putra Seluruh England delapan kali (1968, 1969, 1970, 1971, 1972, 1973, 1974, dan 1976):
*1968: Menang menewaskan Tan Aik Huang (Malaysia) 
*1969: Menang menewaskan Darmadi (Indonesia) 
*1970: Menang menewaskan Svend Pri (Denmark) 
*1971: Menang menewaskan Muljadi (Indonesia) 
*1972: Menang menewaskan Svend Pri (Denmark) 
*1973: Menang menewaskan Christian (Indonesia) 
*1974: Menang menewaskan Punch Gunalan (Malaysia) 
*1975: Kalah dari Svend Pri (Denmark) 
*1976: Menang menewaskan Liem Swie King (Indonesia) 
*1978: Kalah dari Liem Swie King (Indonesia)
*Juara bersama Tim Indonesia dalam Piala Thomas (1970, 1973, 1976 dan 1979)
*Juara Dunia (1980)
*Jepun Open (1981)
*Ketua Bidang Pembinaan PB PBSI (1981-1985)

## Aktiviti lain
*Main dalam filem Matinya Seorang Bidadari (1971) bersama Poppy Dharsono
*Pengusaha/agen peralatan olahraga (1984-sekarang)

## Anugerah
*Atlit terbaik SIWO/PWI (1969 dan 1974)
*IBF Distinguished Service Award 1985 
*IBF Herbert Scheele Trophy 1986 – penerima pertama 
*Honorary Diploma 1987 dari the International Committee's "Fair Play" Award

## Alamat kediaman
Taman Radio Dalam I/6, Kebayoran Baru, Jakarta Selatan
Telp 714000, 714565
Abdul Halim

**Abdul Halim** (1911-1988) ialah Perdana Menteri Indonesia dalam Kabinet Halim (1950) yang memerintah ketika Republik Indonesia masih merupakan sebahagian daripada Republik Indonesia Syarikat.

Selepas meletakkan jawatannya sebagai Menteri Pertahanan (ad interim) dalam Kabinet Natsir, Abdul Halim kembali menekuni bidangnya sebagai doktor di Rumah Sakit Cipto Mangunkusumo, Jakarta sehingga akhir hayatnya.
Kota Banjar

**Kota Banjar**, merupakan sebuah kota dalam Provinsi Jawa Barat, Indonesia. Kota Banjar terletak di sempadan dengan Provinsi Jawa Tengah iaitu berdekatan dengan Kabupaten Cilacap. Banjar menjadi pintu gerbang utama lalu lintas ke selatan Jawa Barat. Untuk membezakannya dengan Banjarnegara yang berada di Jawa Tengah, kota ini sering disebut juga **Banjar Patroman**.

## Pentadbiran
Dari segi pentadbirannya, kota ini dibahagikan kepada 4 kecamatan. Daerah Kecil (kacamatan) ini kemudiannya dibahagi lagi kepada desa dan kelurahan. Banjar dahulunya adalah sebuah pekan bahagian Kabupaten Ciamis, kemudian ditingkatkan statusnya menjadi kota Pentadbiran. Sejak 1 Disember 2002, Banjar ditetapkan sebagai kota autonomi yang terpisah dari Keregenan Ciamis (Kabupaten Ciamis).
Cimahi

**Kota Cimahi** adalah sebuah kota dalam Provinsi Jawa Barat, Indonesia. Kota ini terletak di sebelah barat Kota Bandung. Cimahi dahulunya adalah sebahagian daripada Kabupaten Bandung, yang kemudian ditetapkan sebagai kota pentadbiran pada 29 Januari 1976. Pada 21 Jun 2001, Cimahi telah ditetapkan sebagai kota autonomi. Kota Cimahi terdiri atas 3 kecamatan, kemudian dibahagikan lagi kepada 15 kelurahan.

## Sejarah
Cimahi mula dikenali pada tahun 1811, Gabernor Jeneral Herman Willem Daendels membuat jalan Anyer-Panarukan, dengan membuat pos penjagaan di jalan-jalan di Cimahi sekarang. Pada tahun 1874–1893, dibina jalan kereta api Bandung ke Cianjur sekaligus membina stesen kereta api Cimahi. Pada tahun 1886 dibangunkan pula pusat pendidikan tentera dengan kemudahan-kemudahan yang lain seperti hospital Dustira dan rumah tahanan tentera. Pada tahun 1935, Cimahi diumumkan sebagai kecamatan.

Selepas kemerdekaan Indonesia, Cimahi menjadi sebahagian daripada Kabupaten Bandung. Pada tahun 1962, dibentuk pula Kawedanan Cimahi yang meliputi Kecamatan Cimahi, Padalarang, Batujajar, dan Cipatat. Berdasarkan PP bernombor 29 tahun 1975, Cimahi ditingkatkan statusnya menjadi kota pentadbiran pada 29 Januari 1976, dan menjadi kota pentadbiran pertama di Jawa Barat.
Bermula 21 Jun 2001 status Cimahi menjadi kota.

Kini Cimahi menjadi salah satu kawasan membangun Kota Bandung di sebelah barat. Jumlah penduduknya sebanyak 483.000 orang, meningkat dari 290.000 pada tahun 1990. Pertumbuhan rata-rata 2,12% per tahun.

## Perguruan Tinggi di Cimahi
* Akademi Fisioterapi Rumah Sakit Dustira di Jalan Rumah Sakit No. 1 Cimahi 40533
* Akademi Kebidanan Tri Dharma Bandung di Jalan Raya Barat No. 817 Cimahi 40511
* Akademi Keperawatan Budiluhur di Jalan Kherkhof No. 243 Leuwigajah Cimahi 40532
* Akademi Keperawatan RS Dustira di Jalan Rumah Sakit No. 1 Cimahi 40533
* Politeknik TEDC di Jalan Pesantren KM 2 Cibabat Cimahi 40513
* Sekolah Tinggi Ilmu Administrasi Cimahi di Jalan Cibeber 148 Cimahi 40531
* Sekolah Tinggi Ilmu Kesehatan Budhi Luhur Cimahi di Jalan Kherkhof No. 243 Leuwigajah Cimahi 40532
* Sekolah Tinggi Ilmu Kesehatan Jenderal Achmad Yani di Terusan Jalan Jenderal Sudirman Cimahi 40533
* Sekolah Tinggi Teknologi Cimahi di Jalan Citeureup No. 93 Cimahi 40512
* STKIP Pasundan di Jalan Permana No. 32 B Cimahi 40512
* STKIP Siliwangi di Terusan Jalan Jenderal Sudirman Cimahi 40526
* Universiti Jeneral Achmad Yani di Terusan Jalan Jenderal Sudirman Cimahi 40533

## Perubahan Nama Jalan
Sejak 10 November 2006, yang bertepatan dengan peringatan Hari Pahlawan, sepuluh jalan di Kota Cimahi mengalami perubahan nama menjadi nama pahlawan daripada Kota Cimahi. Senerai sepuluh jalan tersebut ialah:

## Pranala luar
* Situs resmi
Abdul Wahid Hasyim

**Kiai Haji Abdul Wahid Hasjim** (1914 – 19 April 1953) ialah pahlawan nasional Indonesia dan Menteri Negara dalam kabinet pertama Indonesia. Beliau adalah ayah kepada Abdurrahman Wahid, presiden keempat Indonesia, dan anak lelaki kepada Hasyim Asy'arie, salah satu pahlawan nasional Indonesia. 

## Biografi ringkas

Dilahirkan di Jombang, Indonesia, Wahid pada tahun 1939 menjadi seorang anggota Majlis Islam A'la Indonesia (MIAI), sebuah badan persekutuan parti dan pertubuhan besar-besar Islam pada zaman pendudukan Belanda. Pada 24 Oktober 1943, beliau dilantik menjadi ketua Majlis Syura Muslimin Indonesia (Masyumi), badan persekutuan yang menggantikan MIAI semasa pendudukan Jepun. Selaku pemimpin Masyumi, beliau merintis pembentukan *Barisan Hizbullah* yang membantu perjuangan umat Islam mewujudkan kemerdekaan. Selain terlibat dalam gerakan politik, beliau mendirikan Sekolah Tinggi Islam di Jakarta pada tahun 1944 yang pengendaliannya ditangani oleh KH. A. Kahar Muzakkir. Menjelang kemerdekaan pada tahun 1945, Wahid menjadi anggota BPUPKI dan PPKI.

Wahid meninggal dunia di Cimahi pada tahun 1953 dan dikebumikan di Tebuireng, Jombang.
Fanny Fabriana

**Fanny Fabriana** () ialah seorang pelakon, peragawati dan model iklan di Indonesia. Beliau pernah bermain di sinetron Pink, Naila, Peri Sok Gaul dan Janji Jaya.

## Pautan luar
*Profilnya di Pikiran-rakyat 
*Beritanya di Portal.cbn.net.id
Justin Chambers

**Justin Chambers** (lahir Julai 11, 1970) merupakan pelakon Amerika Syarikat yang juga bertindak sebagai peragawan Calvin Klein. Pada 2005, beliau mula membintangi drama keluaran ABC iaitu *[[Grey's Anatomy]]* sebagai Dr. Alex Karev.

## Latar Belakang
### Peribadi
Chambers dilahirkan di Springfield, Ohio hasil perkahwinan Pam dan John Chambers. Beliua mempunyai saudara kembar bernama Jason, seorang abang dan dua orang kakak. Beliau dikurniakan lima orang anak bersama isterinya, Keisha, yang dikahwininya pada 1993. Anak-anak beliau ialah: Isabella, kembar Maya  dan Kaila, Eva dan Jackson. Mereka telah berpindah ke Los Angeles. Menerusi *[[Jimmy Kimmel Live]]*, beliau memberitahu anak perempuannya terlibat dalam kumpulan kugiran Nyla!

### Kerjaya
Chambers merupakan peragawan yang diuruskan oleh *[[Paris Metro|Metro]]* dan menjadi peragawan Calvin Klein. Beliau telah merantau ke Eropah, Jepun dan AS untuk CK dan Armani. Beliau memutuskan untuk bergelar pelakon dengan berhijrah ke New York, yang juga menjadi tempatnya belajar di  H.B. Studios selama empat tahun. Pernag terbabit dalam *[[Another World (TV series)|Another World]]* dan *[[New York Undercover]]*. Pernah juga terbabit dalam beberapa filem seperti *[[The Wedding Planner]]* (2001, disamping Jennifer Lopez), *[[The Musketeer]]* (2001) *[[Southern Belles]]* (2005), *[[The Zodiac (film)|The Zodiac]]* (2005), dan *[[Hysterical Blindness]]* (2002).

## Pautan Dalaman
* 
*
Hessel Steven

**Hessel Steven** ialah lelaki kelahiran Jakarta, 25 Julai 1982 yang merupakan seorang pelakon filem dan drama bersiri di Indonesia dan berketinggian 182 cm. Drama bersiri yang pernah dibintangi beliau iaitu Culunnya Pacarku, Cinta SMU, Belahan Hati dan Rindu-Rindu Asmara. Beliau pertama kali terbabit di dunia drama bersiri pada tahun 2000 yaitu drama bersiri *Belahan Hati*. Sebelum terjun ke dunia drama bersiri, beliau dulunya terlibat dalam dunia peragaan. 

## Pautan luar
*Cerita singkatnya
Adi Firansyah

**Adi Firansyah** (lahir 26 September 1984 di Jakarta dan meninggal pada 23 Disember 2006) merupakan seorang pelakon drama bersiri dan bintang komersial di Indonesia. Beliau meninggal dunia pada hari Sabtu petang 23 Disember di daerah Hankam-Cikunir, Bekasi kerana kemalangan motor yang teruk. Beliau bercerai dengan isterinya pada bulan September 2005 dan mempunyai seorang anak perempuan bernama Chavia Zagita Firansyah. Ayahnya juga sudah lama meninggal setelah bercerai dengan  ibunya. Beliau dikebumikan di Taman Pemakaman Umum Pondok Kelapa Jakarta Timur. Kepergian Adi membuat keluarga, penggemar dan kawan-kawan dekatnya sedih.

## Sinetron
*Satu Diantara Sejuta   
*Sahabat Sejati
*Gebetan Baru       
*Gengsi Gede-gedean            
*Kepala Keluarga     
*Ego/Kalau Cinta Sudah Bicara                   
*Dari Lubuk Hatiku 
*Tawakal
*Satu Hati Satu Cinta
*Anggun
*Orang Ketiga
*Aku Cemburu
*Jangan Bilang Benci
*Habibi dan Habibah
*Gue Oke Situ Oke
*Cinta 2020

## Video Klip
*Menangis Semalam (Audy)

## Rujukan
Joko Tingkir

**Joko Tingkir** atau **Mas Karèbèt** ialah sultan Pajang, sebuah wilayah yang kini terletak di bahagian barat daya Kota Surakarta. Dikenali dengan nama kebesaran **Sultan Hadiwijaya**, beliau juga dikenali sebagai Adipati Pajang sebelum menjadi Sultan.

## Biografi ringkas
Riwayat Joko Tingkir boleh didapati daripada Babad Tanah Jawi yang menceritakan bahawa beliau merupakan seorang pemuda dusun yang berasal dari Desa Tingkir (kini sebahagian Kota Salatiga). Beliau memohon untuk menjadi seorang perajurit di Demak dan oleh kerana kesaktiannya, kerjayanya sebagai perajurit melejit. Setelah melalui perjuangan yang pasang surut, Joko Tingkir akhirnya berkahwin dengan Ratu Mas Cempa, puteri Sultan Trenggana, penguasa ketiga Kesultanan Demak Bintara. Selanjutnya, beliau diberikan kekuasaan untuk memimpin daerah Pajang semasa Demak diperintah oleh Sunan Prawoto, saudara iparnya. 

Ketika Sunan Prawoto dibunuh pada tahun 1561, Arya Penangsang (cucu Raden Patah melalui Pangeran Seda Lepen) mengambil alih takhta. Hal ini menimbulkan pertikaian kerana yang berhak untuk naik takhta ialah isteri Jaka Tingkir. 

Jaka Tingkir yang amat berkuasa dari segi politik menuntut diri sebagai penguasa Pajang dengan gelaran "Sultan Hadiwijaya". Kerana hasrat Arya Penangsang untuk menyingkirkan semua keturunan Raden Patah demi memastikan takhtanya ke atas Demak, Joko Tingkir meminta bantuan menantunya, Sutawijaya, putera Ki Ageng Pemanahan. Sutawijaya sanggup membantu, asalkan beliau diberikan separuh wilayah Mentaok (di sebelah tenggara kota Yogyakarta kini) apabila misinya berjaya. Oleh itu, selepas kejayaan Sutawijaya, Joko Tingkir memberikan hak itu kepadanya pada tahun 1568. Demak menjadi sebuah kadipaten di bawah Pajang, dengan Arya Pengiri (putera Sunan Prawata) menjadi adipati.

Kadipaten Mataram yang diasaskan oleh Sutawijaya di Hutan Mentaok berkembang pesat, bahkan lama-kelamaan menjadi sekuat Pajang sehingga Sutawijaya enggan mengakui kekuasaan Pajang. Oleh itu, timbullah pertikaian antara Sultan Hadiwijaya dan Sutawijaya. Sepulang daripada suatu pertemuan di Mataram pada tahun 1587, Sultan Hadiwijaya mangkat, akibat jatuh dari gajah. Maka kesempatan ini diambil oleh Sutawijaya untuk mengumumkan Mataram sebagai pemegang kekuasaan ke atas Pajang. Dengan itu, berakhirlah zaman Pajang. Pajang selanjutnya hanya menjadi sebuah kadipaten di bawah Mataram, dengan adipati Raden Benawa (putera Hadiwijaya yang juga merupakan ipar Sutawijaya).
Jombang (nyahkekaburan)

**Jombang** boleh merujuk kepada:
* Kabupaten Jombang: kabupaten di Provinsi Jawa Timur, Indonesia
* beberapa kecamatan di Pulau Jawa:
* **[[Jombang, Jombang|Jombang]]** (Ibukota Kabupaten Jombang)
* **[[Jombang, Jember|Jombang]]** (Kabupaten Jember)
* **[[Jombang, Cilegon|Jombang]]** (Kota Cilegon)
Red Communications

**Red Communications Sdn Bhd** ialah sebuah syarikat terbitan rancangan televisyen bebas di Malaysia. Selain itu syarikat ini juga membikin iklan dan infomersial televisyen serta video muzik.

## Sejarah
Red Communications diasaskan pada 1999 oleh Lina Tan dan beribu pejabat di Petaling Jaya, Selangor. Matlamatnya ialah bagi memberi tumpuan kepada memupuk bakat tempatan, ialah kesedaran masyarakat dan berasaskan kandungan. Syarikat ini juga menawarkan pra-penerbitan, pemilihan pelakon, pengurusan penerbitan, dan penyelesaian penerbitan untuk iklan televisyen, video web, program, filem, dan penglibatan korporat.

## Rancangan televisyen

### Drama bersiri
**[[Impian Illyana]]* (ntv7 *musim 1*, TV9 *musim 2*, TV3 *musim 3 dan 4*; 2004–08)
**[[Gol & Gincu The Series]]* (8TV; 2006–07)
**Sadiq & Co.* (ntv7; 2007)
**[[KAMI the Series]]* (8TV; 2007)
**Impian* (TV3; 2008–)
**[[Goda (siri TV)|Goda]]* (8TV; 2008)
**[[Blogger Boy]]* (8TV; 2009)
**Tangkal Besi* (Astro Citra; 2010)
**Sybil Kathigasu: Apa Dosaku* (Astro Citra; 2010)
**Cornetto Inikah Cinta?* (Astro Ria; 2010)
**Buih-Buih Cinta* (TV3, TV9; 2010)
**Gadis Merah Jambu* (TV9; 2010)
**8 Bulan* (TV3; 2010)
**[[Waktu Rehat (siri TV)|Waktu Rehat]]* (Disney Channel Asia, TV9, TV5 Network Inc.; 2010–2012)
**[[Gadis Semasa Sunsilk]]* (TV3; 2011)
**[[Elly & Epit]]* (Astro Ceria; 2011–kini)
**[[Memberku Hawa]]* (TV3, Astro Ria; 2012–2013)
**[[Oh My English! (siri TV)|Oh My English!]]* (Astro TVIQ; 2012–2017)
**[[Gantung The Series]]* (Astro First; 2018)
**SMK* (Astro Ceria; 2019-kini)
**[[Ex Aku Pontianak]]* (Astro Ria; 2021)
**[[Kau vs Aku]]* (Astro Ria; 2022 & 2024)
**[[Lagenda Puteri Qaseh]]* (Astro Ceria; 2023 & 2024)
**[[From Saga With Love]]* (Viu; 2023 & 2024)
**[[Riot!]]* (Astro Premier; 2023)
**[[Hikayat Batu Belah Batu Bertangkup]]* (Astro Ceria; 2025)
**[[Namamu Cinta]]* (Tonton; 2026)

### Realiti
**[[Please Give Me a Job!]]* (8TV; 2007)
**Project Runway Malaysia* (8TV; 2007)
**Cabaran Calciyum* (TV9; 2012)

### Informasi
**3R* (TV3, Astro Ria; 1999–2013)
**123* (TV3; 2005)
**Breeze Padang Pintar* (TV3; 2007)
**Number Squad* (Astro TVIQ, 2008)
**Life Can't Wait* (8TV; 2008–09)
**Jom Main* (TV3; 2008–09)

### Kartun
**Rafeeq* (Astro Ceria; 2010)

### Muzikal
**[[The Mickey Mouse Club|Disney's Club Mickey Mouse]]* (Disney+ Hotstar; 2017–kini)

## Rujukan

## Pautan luar
*Laman web rasmi
Roswell (siri TV)

***Roswell*** merupakan sebuah rancangan cereka sains yang dicipta oleh Jason Katims. Siri ini bermula dari Oktober 1999 dan Mei 2002. Siri ini fokus kepada penceritaan sekumpulan remaja makhluk asing yang bersembunyi dengan menyamar sebagai manusia di Roswell, New Mexico. Kesemua makhluk asing  tersebut terselamat dari pelanggaran kapal angkasa UFO pada tahun 1947 yang dikenali sebagai “insiden UFO Roswell”. Kisah cinta berlaku apabila Max Evans (makhluk asing), lakonan Jason Behr, dan Liz Parker (manusia), lakonan Shiri Appleby, bertemu dan bunga-bunga cinta mula berputik. Di Malaysia siri ini ditayangankan pada Akan Datang di TV2.

Siri ini diambil dari *[[Roswell High]]* sebuah buku bersiri dewasa, hasil tulisan Melinda Metz dan diterbitkan oleh [Pocket Books. Sesetengah negara menggunakan tajuk ''Roswell High'' sebagai ganti tajuk asal siri ini.

==Pelakon==
* [Shiri Appleby - Liz Parker
* Jason Behr - Max Evans
* Katherine Heigl - Isabel Evans Ramirez
* Brendan Fehr - Michael Guerin
* Majandra Delfino - Maria DeLuca
* Colin Hanks - Alex Whitman (1999-2001)
* William Sadler - Sheriff Jim Valenti
* Nick Wechsler - Kyle Valenti
* Emilie de Ravin - Tess Harding (2000-2001)
* Adam Rodriguez - Jesse Ramirez (2001-2002)
* Julie Benz - Kathleen Topolsky, agen perisikan FBI
* Jim Ortlieb - Nasedo, pelindung makhluk asing
* John Doe - Jeff Parker, bapa Liz
* Jo Anderson - Nancy Parker, ibu Liz
* Garrett M. Brown - Philip Evans, bapa angkat Max dan Isabel
* Mary Ellen Trainor - Diane Evans, ibu angkat Max and Isabel
* Diane Farr - Amy De Luca, ibu Maria
* Devon Gummersall - Sean De Luca, sepupu Maria

## Rujukan
* Crashdown.com &mdash; *New WB Series 'Roswell' Ups The Ante On Teen Angst* (Chris Roberts, Associated Press, September 29, 1999) retrieved June 19, 2005.
* SciFi.com &mdash; *Laura J. Burns and Melinda Metz Graduate from Roswell High to TV* (Patrick Lee, March 4, 2002) retrieved  June 19, 2005.
* SciFi.com &mdash; *WB Announces Schedule* (author unknown,  May 21, 2001) retrieved June 19, 2005.
* Zap2It.com &mdash; * 'Roswell' Finale Aims for the Stars* (Kate O'Hare, May 9, 2002) retrieved June 19, 2005.
* BeBeyond.com &mdash; * 'Roswell' Gets an A for Human Relations' * (Mike Antonucci, San Jose Mercury News, October 5, 1999) retrieved June 19, 2005.

## Pautan Dalaman

* Fansite with regular news, episode transcripts, etc.
* Roswell DVD information
Candi Muara Takus

**Candi Muara Takus** adalah sebuah candi Buddha yang terletak di Riau, Indonesia. Kompleks candi ini secara tepatnya terletak di desa Muara Takus, Kecamatan XIII Koto, Kabupaten Kampar atau jaraknya lebih kurang 135 kilometer dari Kota Pekanbaru, Riau. Jarak antara kompleks candi ini dengan pusat desa Muara Takus sekitar adalah 2.5 kilometer dan tidak jauh dari pinggir Sungai Kampar Kanan.

Kompleks candi ini dikelilingi tembok berukuran 74 x 74 meter di luar arealnya terdapat pula tembok tanah berukuran 1.5 x 1.5 kilometer yang mengelilingi kompleks ini sehingga ke pinggir sungai Kampar Kanan. Di dalam kompleks ini terdapat sebuah bangunan **Candi Tua**, **Candi Bungsu** dan **Mahligai Stupa** serta **Palangka**. Bahan-bahan bagi membangunkan candi terdiri dari batu pasir, batu sungai dan batu bata. Menurut sumber tempatan, batu bata untuk bangunan ini dibuat di desa Pongkai, sebuah desa yang terletak di sebelah hilir kompleks candi. Bekas galian tanah untuk batu bata itu dianggap sebagai tempat yang sangat dihormati penduduk. Kononnya, proses membawa batu bata ke tempat candi itu dilakukan secara bergantingan dari tangan ke tangan. Kisah ini walaupun belum sahih kebenarannya memberikan gambaran bahawa pembangunan candi itu adalah secara usaha sama penduduk setempat.

Selain dari **Candi Tua**, **Candi Bungsu**, **Mahligai Stupa** dan **Palangka**, di dalam kompleks candi ini terdapat sebuah gundukan yang digunakan sebagai tempat pembakaran tulang manusia. Di luar kompleks ini terdapat pula bangunan-bangunan (bekas) yang diperbuat dari batu bata, yang belum dapat dipastikan bahan bangunannya.

Kompleks Candi Muara Takus adalah satu-satunya peninggalan sejarah yang berbentuk candi di Riau. Candi yang bersifat buddha ini merupakan bukti perkembangan agama Buddha di kawasan ini beberapa kurun yang lalu. Kendatipun begitu, para pakar purbakala belum dapat menentukan secara pasti bila candi ini didirikan. Ada yang mengatakan kurun kesebelas, ada yang mengatakan kurun keempat, kurun ketujuh, kurun kesembilan dan sebagainya. Tapi jelas kompleks candi ini merupakan peninggalan sejarah masa lampau

### Daftar pustaka

*  Balai Arkeologi Medan. 1998. Berkala Arkeologi SANGKHAKALA.
*  Departemen Pendidikan dan Kebudayaan. 1996. Hasil Pemugaran dan Temuan Benda Cagar Budaya PSP I. Proyek pembinaan Peninggalan Sejarah dan Kepurbakalaan Pusat. Jakarta
*  Haryono, Timbul. 1986. Relief dan Patung Singa Pada Candi-Candi Periode Jawa Tengah: Penelitian Atas Fungsi dan Pengertiannya. Laporan Penelitian. Yogyakarta
*  Kempers, A. J. Bernet. 1959. Ancient Indonesian Art. Cambridge, Massachusetts: Harvard University Press
*  Siagian, Renville. 2002. CANDI sebagai warisan seni dan budaya Indonesia. Yogyakarta: Yayasan Cempaka Kencana
*  Soekmono, R. 1974. Candi, Fungsi dan Pengertiannya. Disertasi. Jakarta
*  Suaka PSP Prov. Sumbar dan Riau. 1995. Buletin Arkeologi AMOGHAPASA. Batusangkar

## Lihat juga
* Candi
Surigao Selatan

**** merupakan sebuah wilayah yang terletak di . Wilayah ini mempunyai jumlah penduduk seramai . Ibu kotanya ialah . Ia mempunyai luas  kilometer persegi. Ia diberikan dengan kod kawasan telefon .

Ia terdiri daripada bandar dan perbandaran:


## Demografi

## Ekonomi

## Rujukan

## Pautan luar
* PhilAtlas.com
* Philippine Standard Geographic Code
* Philippine Census Information
* Local Governance Performance Management System
*
Telur (nyahkekaburan)

**Telur** boleh merujuk kepada:

* Telur (biologi), sebiji ovum bersama-sama kulit, membran-membran dalaman, serta nutrien-nutrien untuk embrio
*Sel telur atau ovum  yang merupakan sel atau gamet haploid betina
* Gigi telur, sebiji struktur anatomi sementara yang keras dan tajam yang dipergunakan oleh anak-anak haiwan untuk memecahkan kulit telur selepas ditetas.

## Makanan
*Telur (makanan): Telur ayam biasanya dimakan dan kekadangnya juga telur-telur reptilia, amfibia, dan ikan
* Senarai hidangan telur

## Permainan
*Telur Easter (media), perutusan atau ciri yang tersembunyi di dalam sebuah objek, umpamanya sebuah filem, buku, cakera padat, DVD, program komputer, atau permainan video 
*Telur Pokemon, "format kelahiran" Pokémon

## Lain-lain
*Ayam atau telur, salah satu dilema terkenal berkenaan yang mana wujud dahulu, ayam atau telur?
*''Telur'' (filem), sebuah filem oleh Bent Hamer, pengarah filem Norway
*Telur dunia (atau telur kosmik), sebuah motif mitos
*Telur Faberge, himpunan barang kemas telur Easter yang tidak ternilai
*Telur Instagram, akaun Instagram yang tular dengan gambar telurnya
*Perang Telur, sebuah pertikaian antara syarikat-syarikat telur di Kepulauan Farallon pada tahun 1863
*Telur Vegreville, telur Easter yang terbesar di dunia yang merupakan tugu peringatan pysanka Ukraine di Vegreville, Alberta
* Telur cinta, sebiji mainan seks wanita yang berbentuk telur.
Redfilms

**Red Films Sdn. Bhd.** (juga dikenali sebagai **Redfilms**) ialah syarikat penerbitan filem Malaysia. Syarikat ini bersaudara dengan Red Communications Sdn. Bhd. dan ditubuhkan pada 2004 oleh Lina Tan.

## Filemografi
### Filem cetera
**[[Filem Gol & Gincu|Gol & Gincu]]* (2005)
**[[Filem Goodbye Boys|Goodbye Boys]]* (2006)
**[[KAMI The Movie]]* (2008)
**[[Pisau Cukur]]* (2009)
**[[Songlap (filem)|Songlap]]* (2011)
**[[Istanbul Aku Datang]]* (2012)
**[[Kami Histeria]]* (2014)
**[[Manisnya Cinta Di Cappadoccia (filem)|Manisnya Cinta Di Cappadoccia]]* (2014)
**Huat Ah! Huat Ah! Huat Ah!* (2014)
**[[Rembat (filem)|Rembat]]* (2015)
**[[Mrs K]]* (2017)
**[[Gol & Gincu Vol. 2]]* (2018)
**[[Sa Balik Baju]]* (2021)
**Khadam* (2026)
**Bergelar Manusia* (TBA)
**Pi Mai Pi Mai Tang Tu The Movie* (TBA)

### Filem bebas
**[[Filem The Big Durian|The Big Durian]]* (2003)
**[[The Beautiful Washing Machine]]* (2004)
**Visits* (2004)
**[[Sanctuary]]* (2004)
**Lampu Merah Mati* (2005)
**[[Lelaki Komunis Terakhir]]* (2006)
**The Bird House* (2007)

### Televisyen
**[[Gol & Gincu The Series]]* (8TV; 2006)
**[[KAMI - The Series|Kami The Series]]* (8TV; 2007)
**[[Bernafas Dalam Lumpur]]* (NTV7; 2007)
**Seandainya Aku Siti* (NTV7; 2008)

## Rujukan

## Pautan luar
*Laman web rasmi
Shiri Appleby

**Shiri Freda Appleby** (lahir 7 Disember 1978) merupakan pelakon Amerika Syarikat. Beliau dikenali sebagai Liz Parker menerusi *[[Roswell (siri TV)|Roswell]]*.

## Latar Belakang
### Permulaan Kehidupan
Appleby dilahirkan di Los Angeles, California. Beliau dan adik lelakinya, Evan, telah dibesarkan di San Fernando Valley. Bapanya, Jerry Appleby, merupakan eksekutif telekomunikasi dan ibunya, Dina Bouader, merupakan warga Israel. Dalam Bahasa Ibrani, "Shiri" bermakna "laguku" atau "nyanyi". Appleby mempunyai sepasang mata dan rambut yang kecoklatan dan tinggi sekitar 5'3".  Pernah digigit seekor anjing dan meninggalkan parut. 

Appleby graduan  Calabasas High School (Calabasas, California) pada 1997 dan meneruskan pengajian dalam Kesusasteraan Inggeris di University of Southern California. Beliau juga mendalami bidang seni teater. Beliau seorang yang rajin membantu dan selalu terlibat dalam hal-hal kebajikan.

Pernah mengadakan temujanji bersama pemain dram Linkin Park, Rob Bourdon. Mereka pernah bersekolah di sekolah tinggi yang sama.

### Kerjaya
Appleby memulakan lakonan pada usia empat tahun apabila membintangi iklan-iklan seperti Cheerios dan M&M's.  Namun, iklan pertama beliau adalah untuk Raisin Bran tetapi tidak pernah ditayangkan kepada umum. Pernah terbabit dalam beberapa drama seperti *thirtysomething* (1987), *Doogie Howser, M.D.* (1989), *[[ER (TV series)|ER]]* (1994), *[[Baywatch]]* (1989), *Xena: Warrior Princess* (1995), *7th Heaven* (1996) and *Beverly Hills 90210* (1990).  Untuk *Roswell*, beliau mencuba watak sebagai Isabel dan Maria tetapi watak sebagai Liz Parker yang telah diberikan kepadanya

Appleby pernah terbabit dalam video muzik Bon Jovi "It's My Life" bersama Will Estes. Beliau juga terbabit dalam video muzik untuk lagu "I Don't Want To Be" oleh Gavin DeGraw, bersama Scott Mechlowicz pada 2004. Beliau juga terbabit untuk video muzik Sense Field,  "Save Yourself" yang menjadi lagu tema *Roswell*.

2006 menyaksikan beliau terbabit di dalam drama “Six Degrees” sebagai Anya.

## Lakonan

## Rujukan

## Pautan luar
*
Bupati

**Bupati** (Bahasa Jawa: ꦧꦸꦥꦠꦶ serapan Sanskrit  भूपति *bhûpati* lakuran भूमिपति *bhumi-pati* "patih bumi") adalah ketua sebuah kabupaten, upabahagian pulau bawah provinsi yang berautonomi di Indonesia. Taraf seorang bupati adalah setaraf dengan "wali" sebuah kota. Sinonim dengan taraf Pegawai Daerah atau Menteri jika di Malaysia.

Pada dasarnya, Bupati memiliki tanggungjawab dan bidang kuasa untuk menyelenggarakan daerah Kabupaten, berdasarkan dasar-dasar yang ditetapkan bersama-sama Dewan Perwakilan Rakyat Daerah (DPRD) Kabupaten. Bupati dipilih secara pasangan dan secara langsung oleh rakyat di Kabupaten setempat. Jawatan ini merupakan jawatan politik (kerana diusulkan oleh parti politik), dan bukannya jawatan Pegawai Perkhidmatan Awam.

Sebelum tahun 1945, gelaran Bupati sebenarnya hanya digunakan di pulau Jawa, Madura dan kemungkinan Bali sahaja. Namun selepas tahun 1945, gelaran ini digunakan secara meluas di semua kabupaten di seluruh wilayah Indonesia.

## Lihat juga
* Kabupaten
* Kota

## Rujukan
Park Chung-hee

**Park Chung-hee** (Bahasa Korea: 박정희, 朴正熙) (30 September 1917 - 26 Oktober 1979) adalah Presiden Korea Selatan pada tahun 1961 sehingga 1979. nama samaran adalah **Jungsu**(중수 中樹). Beliau dituduh melakukan pelanggaran hak asasi manusia, adalah diktator autoritarian. Park melepaskan diri daripada beberapa percubaan membunuh sehingga akhirnya terbunuh pada 26 Oktober 1979 oleh Kim Jae-kyu iaitu pengarah KCIA dan rakan lamanya.
Kampung Batu 20, Taiping

**Kampung Batu 20**, terletak kira- kira 35km daripada bandar Taiping. Pekan yang paling hampir ialah Pekan Jelai. Sebuah perkampungan Melayu. Kebanyakan penduduknya bekerja di sektor pertanian. Keseluruhan penduduk berbangsa Melayu. Kemudahan awam yang disediakan ialah Pusat sumber desa, telefon awam dan dilengkapi dengan bekalan air dan elektrik.
COWSEL

**COWSEL** (*COntrolled Working SpacE Language*) adalah bahasa pengaturcara yang direka antara 1964 dan 1966 oleh Robin Popplestone. Ia berasaskan bentuk notasi Polish terbalik (*reverse Polish notation - RPN*) dari bahasa pengaturcaraan Lisp digabung bersama sebahagian idea dari Bahasa Pengaturcaraan Gabungan - (*Combined Programming Language - CPL*).

COWSEL pada mula digunakan di komputer Ferranti Pegasus di Universiti Leeds dan pada Stantec Zebra di Institute Teknologi Bradford; kemudiannya, Rod Burstall menggunakannya pada Elliot 4120 di Universiti Edinburgh.

COWSEL dinamakan sebagai **POP-1** semasa musim panas 1966 dan pembangunan berterusan di bawah nama tersebut.

## Contoh kod
 function member
 lambda x y
 comment Is x a member of list y;
 define      y atom then *0 end
             y hd x equal then *1 end
             y tl -> y repeat up

## Lihat juga
* Bahasa pengaturcaraan POP-2
* Bahasa pengaturcaraan POP-11
* Bahasa pengaturcaraan Poplog

## Rujukan
* Technical report: EPU-R-12, U Edinburgh (Apr 1966)

## Pautan luar
* The Early Development of POP
Bahasa pengaturcaraan Water

**Water™** adalah bahasa pengaturcaraan yang disasarkan pada pemprototaipan yang cepat untuk servis Web XML. Tujuan utama reka bentuknya adalah untuk menjadi berkemampuan tinggi namun kekal ringkas (pereka-perekanya mendakwa yang Water adalah mudah sama seperti BASIC tetapi berkemampuan tinggi seperti Lisp).

## Pautan luar
* Laman utama
* Boston User Group
* ConciseXML -- Sintaksis Water
* Clear Methods, Inc. -- syarikat dibelakang Water
* Water Code -- Laman untuk pembangunan Water
* Komuniti forum/senarai-mail untuk Water